זאב חבצלת

זאב חבצלת (17 בנובמבר 1922 – 3 באפריל 1962) היה מלחין, פזמונאי, רקדן, מרקיד, כוריאוגרף, מורה ובמאי קולנוע ישראלי. חבצלת נולד בשנת 1922 בעזה, שם הייתה קהילה יהודית קטנה. אביו עבד בסניף הדואר המנדטורי בעיר. במאורעות תרפ"ט נאלצו היהודים להימלט מהעיר בחסות הצבא הבריטי, ומשפחתו התיישבה בתל אביב. לאחר מות אמו ב-1938 עבר לבית הספר המחוזי בגבעת השלושה שם התבלט במגוון כישרונותיו: ציור, כתיבת שירים, בימוי, מוזיקה מדע, טבע וחברה. הוא היה פעיל בתנועת השומר הצעיר והצטרף להכשרה בקיבוץ בית אלפא, ומשם נשלח ללמוד הוראת בוטניקה וזואולוגיה בסמינר הקיבוצים. בתקופה זו החל להתעניין בריקודי עם, ולמד אצל גרטרוד קראוס וגורית קדמן. הוא השתתף כמנהל אמנותי בפסטיבלי הנוער הדמוקרטי בבודפשט, בוקרשט, ורשה ומוסקבה. בקיבוץ עסק בהוראה ובחקלאות. במלחמת העצמאות השתתף בהגנה על דגניה. לאחר המלחמה התמנה לקצין התרבות של הנח"ל ובתפקידו זה יזם והקים את להקת הנח"ל ואף כתב והלחין שירים לתוכניתה הראשונה, מהם התפרסמו: "שיר המ"מ" ("מי משחיז מגל וחרב") ו-"ניאחז בכל משלט". ב-1958 נסע ללמוד קולנוע באיטליה והיה עוזר במאי תחת פדריקו פליני, רוברטו רוסליני וויטוריו דה סיקה. לאחר שנתיים חזר ארצה וביים מספר סרטונים קצרים. אחד מסרטיו נגד חימושה של גרמניה המערבית אף זכה במדליית זהב במוסקבה. הוא הספיק לביים סרט באורך מלא: "חבורה שכזאת" (1962) לפי ספרו של ישראל ויסלר (פוצ'ו), עם שלל שחקנים כמו בומבה צור, יוסי בנאי, גילה אלמגור, אילי גורליצקי, עודד תאומי, גדעון זינגר ועוד. בראשית אפריל 1962, זמן קצר לפני הקרנת הבכורה, נהרג חבצלת כאשר הטרקטור עליו עבד בשדות בית אלפא התהפך עליו והרגו. נקבר בבית הקברות של קיבוצו. הסרט זכה להצלחה רבה. תקליטור משיריו יצא בהפקת העמותה למורשת הזמר העברי. על שיריו המוכרים נמנים "אשכולית", "לאן נושבת הרוח" ו-"הורה אגדתי". חבצלת הותיר את אלמנתו ושלושה בנים: יובל חבצלת (שהיה האקורדיוניסט של להקת הנח"ל), ד"ר גלעד חבצלת (רופא ילדים) ונדב. אלמנתו, עמליה חבצלת-פירסטנברג, הייתה מחנכת במוסד החינוכי גלבוע ויועצת בשירות הפסיכולוגי החינוכי בתחנת העמקים של מועצה אזורית הגלבוע. נישאה בשנית, לשמואל ("פיסקה") פירסטנברג, המפיק חבר קיבוץ יקום וממייסדי "צוותא" (ואביה של העיתונאית יעל גבירץ). זאב חבצלת, מחולנו לי ולך: דברים על מחול; תחקיר ועריכה: רנה שרת, בית אלפא: גלבוע, 2003. (אסופת רשימות על מחול שנמצאו בעזבונו) קו לדמות: זאב חבצלת מפי רעיו; כתב: נתן שחם, מרחביה: ספרית פועלים, 1963. מאמרים: צבי פרידהבר, 'זאב חבצלת ומחול העם הישראלי', רוקדים (המגזין לריקודי עם ומחול) 15 (1992), 9–11. משה קדם, 'כמעיין המפכה: קווים לדמותו של זאב חבצלת', מחול בישראל (רבעון לענייני מחול) 2 (1993), 41–42. (המאמר באתר "יומני מחול" של רות אשל) זאב חבצלת, במיזם "אישים" לתיעוד היצירה הישראלית זאב חבצלת, במסד הנתונים הקולנועיים IMDb (באנגלית) זאב חבצלת, באתר "אידיבי", מאגר הידע העברי לקולנוע ישראלי ועולמי זאב חבצלת, באתר זמרשת זאב חבצלת, באתר MusicBrainz (באנגלית) זאב חבצלת, דף שער בספרייה הלאומית זאב חבצלת, באתר ארכיון הסרטים הישראלי בסינמטק ירושלים זאב חבצלת(הקישור אינו פעיל), באתר העמותה למורשת הזמר העברי זאב חבצלת(הקישור אינו פעיל) באתר קיבוץ בית אלפא פרטים על זאב חבצלת בארכיון כנס מחולות דליה, בספרייה הלאומית מידע על זאב חבצלת בקטלוג הספרייה הלאומית זאב חבצלת, באתר המרקידים והכוריאוגרפים לריקודי עם בישראל ובתפוצות על זאב חבצלת, באתר Israel Dance זאב חבצלת, באתר שירונט "נאחז בכל משלט": הקלטת תוכנית רדיו בת שעתיים במלאת 50 שנה למותו של זאב חבצלת, באתר רשות השידור, 8 באוקטובר 2012 נהרג הבמאי זאב חבצלת, מעריב, 3 באפריל 1962 הבמאי זאב חבצלת נמחץ ע"י טרקטור, דבר, 4 באפריל 1962 הבמאי זאב חבצלת למנוחות בבית-אלפא, דבר, 5 באפריל 1962 מוות בראשית דרך, דבר, 6 באפריל 1962 פרס התסריט – לזאב חבצלת, מעריב, 14 במאי 1962 פרס ראשון ל"תסריט העשור" – לזאב חבצלת ז"ל, דבר, 15 במאי 1962 לזכרו של הבמאי זאב חבצלת, סרטון באתר יוטיוב על "חבורה שכזאת": ר. עזריה, "בומבה" של חבורה: קומיקאים מובהקים בסרט ישראלי על ימי הפלמ"ח, מעריב, 26 באפריל 1962 מפרי עטו: אסור לרקוד: משהו על ריקודי העם, משמר, 22 ביולי 1945 יבל ברקאי, פסטיבל יומולדת: ככה זה כשחוגגים 80 לעמליה חבצלת בבית-אלפא, אתר הקיבוצים, 10 בנובמבר 2005.